 Ugu horayntii Goluhu wuxuu warbixin ka dhagaystay xubno ka tirsan Golaha wasiirada oo ku wehliyey booqashadii uu Madaxweyne Xassan Sheekh Maxamuud uu ku tagay magaalada Baladweyn, waxayna sheegeen in ay ka jirto magaalada Baladweyn xaalad aad u qalafsan oo dhanka nolosha iyo deegaanka taas oo saamayn ku yeelatay nolosha dadkii ka bad baaday fatahaada iyadoona magaalada ay dhex jiifaan biyihii walina ay jiraan robab daaya kuwaas oo hakad galin kara in xitaa diyaaraduhu ay ka dagaan garoonka mac-malka ah ee magaalada Baladweyn. 